**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2020. до 30.09.2020.

Ниш, 05.11.2020.година

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоупрвае: Град Ниш

Контакт подаци**:** Град Ниш, Градска управа Града, Секретаријат за имовинско-правне послове , улица Николе Пашића број 24, тел.018/504-444

**II** **СПИСАК ПРЕДУЗЕЋА У ЧИЈИ ЈЕ ОСНИВАЧ ЈЕДИНИЦЕ ЛОКАЛНЕ САМОУПРАВЕ:**

1. Јавно предузеће за стамбене услуге ''Нишстан'' Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

Назив предузећа: Јавно предузеће за стамбене услуге ''Нишстан'' Ниш

Седиште: Ниш

Претежна делатност: кровни радови

Матични број: 07379625

Програм пословања Јавног предузећа за стамбене услуге ''Нишстан'' Ниш за 2020. годину усвојен на седници Скупштине Града Ниша дана 21.01.2020.године.

Остварени приходи до 30.09.2020.године износе 131.302.000 динара. Највећи део прихода односи се на приходе од хитних интервенција на стамбеном и пословном простору Града Ниша. Мањи део прихода, односи се на приходе од ситних инвестиција према Стамбеним заједницама и трећим лицима .

Остварени расходи до 30.09.2020.године износе 134.656.000 динара. Расходи се односе на зараде радника, набавку материјала и режијске трошкове као и трошкове отпремнина и других давања везано за одлазак радника у пензију.Такође се као расход јавља и накнада ЈКП''Обједињена наплата'' везано за услуге овог предузећа по обједињеним месечним рачунима за комуналне трошкове према грађанима, а знатан део расхода је евидентиран по основу индиректног отписа по утужењима.

На основу укупних прихода и расхода, на дан 30.09.2020.године исказан је негативан финансијски резултат у износу од 3.354.000 динара.

На дан 30.06.2020.године било је запослено 140 радника, од чега је 123 радник на неодређено време, 17 радника на одређено време.

На дан 30.09.2020.године број радника је био 136, од чега је 121 радника на неодређено време, 15 радника је на одређено време.

Цене услуга од месеца маја 2017.године повећане су за 5%. Корекција цена у извештајном периоду није рађена.

Отпремнине за одлазак у пензију износе 801.151 динара.

Солидарна помоћ радницима и породицама радника до краја извештајног периода износи 299.046 динара.Једнократна солидарна помоћ ради уплажавања материјалног стања запослених није исплаћена.

Планирана средства по основу хуманитарног давања су 32.000 динара, a реализације износи 10.000 динара. Средства по овом основу су додељена на основу одлука Надзорног одбора.

Трошкови рекламе планирани су на 600.000 динара, а њихова реализација у посматраном периоду је износила 106.400 динара.

**IV ЗАКЉУЧНА РАЗМАТРАЊА И НАПОМЕНЕ**

Пословање предузећа одвија се у оквиру основне делатност која доноси највише прихода. Предузеће је у овом кварталу пословало у складу са Програмом пословања.

Уштеде које се спроводе на свим нивоима дају ефекте у циљу што бољег и економичнијег пословања.Уштеде се спроводе у делу селектованих и строго контролисаних набавки материјала, горива и опреме, а и у смањењу режијских трошкова.

Основни приход на које се предузеће ослања су приходи од хитних интервенција и текуће одржавање,чија се наплата врши преко ЈКП''Обједињена наплата''. Тренутни услови пословања изазвани насталим ванредним стањем, односно пандемијом вируса ковид 19 утицали су негативно на пословање предизећа, које се и даље осећа и после укидања ванредног стања. Инвестиције мањег обима су у благом порасту, али је њихов ниво далеко од задовољавајућег па је ЈП''Нишстан'' мишљења да ће знатно утицати на укупан биланс прихода до краја године. Наплата од грађана се мало повећала, али још увек не достиже плански ниво.Предузеће је као и предходним периодима користило дозвољено прекорачење по текућем рачуну према тренутним потребама.

Предузеће ће се трудити да своје пореске обавезе измирује, како би пословање могло да се одвија без блокаде.Зараде се исплаћују редовно са благим кашњењем услед недостатка ликвидних седстава што се у многоме коригује преко коришћења дозвољених минуса по текућем рачуну. Обавезе према добављачима се редовно измирују , мада је укупан обим набавки смањен.

ЈП''Нишстан'' очекује до краја године већу наплату утужених потраживања али и смањен обим утужења што би довело до повећања прихода са једне стране и изостанака расхода са друге стране па ће и резултат бити много бољи.

Обрадио :Марина Јовановић

Контролисао : Јелена Лилић

Одобрио :Анђелија Стаменковић

Шеф Службе начелника:МаријаЖивковић

**Г Р А Д С К О В Е Ћ Е**

У Нишу, 24.12.2020.

Број: 1145-8/2020-03

**ПРЕДСЕДНИЦА**

**Драгана Сотировски**